Document ID: 31979D0833

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Σεπτεμβρίου 1979 περί καθορισμού, για τους σκοπούς της μελέτης για τη δομή των γεωργικών επιχειρήσεων για το 1979/1980, του κοινοτικού σχήματος προγράμματος πινάκων, του ενιαίου κώδικος και των τρόπων εφαρμογής για τη μεταγραφή σε μαγνητοταινία των στοιχείων που περιέχονται σε τέτοιους πίνακες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 218/78 του Συμβουλίου της 19ης Δεκεμβρίου 1977 περί οργανώσεως ερεύνης της δομής των γεωργικών επιχειρήσεων για το 1979/1980 (1), και ιδιαίτερα τα άρθρα 7 και 9 α) αυτού,
Εκτιμώντας:
ότι σύμφωνα με το άρθρο 7 του κανονισμού (ΕΟΚ) αριθ. 218/78, τα Κράτη μέλη καταγράφουν τα αποτελέσματα της ερεύνης υπό μορφήν προγράμματος πινάκων που καταρτίζεται σύμφωνα με το κοινοτικό σχήμα- ότι αυτό το σχήμα καταρτίζεται
σύμφωνα με τη διαδικασία που προβλέπεται στο άρθρο 12 του ανωτέρω κανονισμού-
ότι πρέπει να θεσπισθεί από τώρα το κοινοτικό πρόγραμμα των πινάκων, για να μπορέσουν τα Κράτη μέλη να το πραγματοποιήσουν μέσα στα καθορισθέντα χρονικά όρια- ότι αργότερα πρέπει αυτό το πρόγραμμα να συμπληρωθεί, μετά από μελέτη των αποτελεσμάτων της έρευνας της δομής του 1975, με κάποιον αριθμό πινάκων που θα αποτελούν αναπόσπαστο μέρος του κοινοτικού προγράμματος πινάκων που προβλέπεται στο άρθρο 7 του ανωτέρω κανονισμού, και οι οποίοι πρέπει να καταρτισθούν σύμφωνα με τη διαδικασία που καθορίζεται στο άρθρο 12 του ίδιου κανονισμού-
ότι σύμφωνα με το άρθρο 9 α) του κανονισμού (ΕΟΚ) αριθ. 218/78, τα Κράτη μέλη εγγράφουν τα αποτελέσματα που αναφέρονται στο άρθρο 8 του ανωτέρω κανονισμού σε μαγνητοταινία σύμφωνα με ένα σχήμα ενιαίο για όλα τα Κράτη μέλη- ότι οι τρόποι και το σχήμα μεταγραφής γίνονται σύμφωνα με τη τη διαδικασία που καθορίζεται στο άρθρο 12 του ανωτέρω κανονισμού-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικής Στατιστικής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το κοινοτικό σχήμα του προγράμματος πινάκων για την έρευνα της δομής του 1979/1980 καθορίζεται στο παράρτημα 1.
Άρθρο 2
Το ενιαίο σχήμα και οι τρόποι της μεταγραφής σε μαγνητοταινία των αποτελεσμάτων που προβλέπονται στο άρθρο 8 του κανονισμού (ΕΟΚ) αριθ. 218/78 καθορίζονται στα παραρτήματα 2, 3 και 4.
Άρθρο 3
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 7 Σεπτεμβρίου 1979.

Labels: 12
19
6